ועדת הכנסת, כנסת 19, פרוטוקול מספר 31, 2013-07-15 09:00

צחי הנגבי: בוקר טוב לכולם.

צחי הנגבי: אנחנו מתנצלים מראש על השינויים התכופים שהיו בסדר היום בימים האחרונים, עקב שינויים בהסכמות, בניסיונות לגבש הסכמות בכמה וכמה נושאים.

צחי הנגבי: על סדר יומנו, הדבר הראשון הוא בקשת יושב ראש ועדת חוקה, חוק ומשפט להעביר את הצעת חוק המאבק בתופעת השימוש בחומרים מסכנים, התשע"ג-2013, מוועדת העבודה, הרווחה והבריאות לדיון בוועדת חוקה, חוק ומשפט.

צחי הנגבי: חבר הכנסת דוד רותם, בבקשה.

דוד רותם: החוק הזה עוסק בפעילות משטרתית ובאפשרויות, לתת למשטרה אפשרויות לעשות כל מיני דברים.

דוד רותם: עכשיו, זה לא תוספת של חומרים לצו.

דוד רותם: אילו זה היה חומרים בצו, אז זה באמת ועדת העבודה, הרווחה והבריאות.

דוד רותם: אבל כאשר פוסקים בסמכויות חוקיות של המשטרה זה ועדת חוקה, חוק ומשפט.

צחי הנגבי: חבר הכנסת יריב לוין, יש לך עמדה?

יריב לוין: אני מוכרח לומר שגם על דעת המשרד לביטחון פנים אני מבין שהבקשה היא שהנושא הזה ידון בוועדת העבודה, הרווחה והבריאות, שהנושא הזה נמצא גם בסמכותה.

יריב לוין: הטענה של יושב ראש ועדת חוקה, חוק ומשפט היא טענה שיש לה רגליים, היא לא טענה מופרכת.

דוד רותם: בטח.

דוד רותם: אתה מבין, אתה רוצה לפנות לי זמן בוועדה כדי שאני אדון בחוקים אחרים.

יריב לוין: בדיוק.

יריב לוין: אבל אני מבטיח לו שאני לא אשאיר אותו מובטל, יש לי בשבילו כמה הצעות לסדר יום בנושאים שהם גם חשובים וגם מעניינים.

יריב לוין: אבל מעבר לכך, אני חושב שמרגע שהחוק כבר עבר לוועדת העבודה, הרווחה והבריאות – לבוא עכשיו ולהוציא אותו משם, אני חושב שזה יהיה קצת מרחיק לכת.

יריב לוין: ולכן אני אומר שוב, גם על דעת המשרד לביטחון פנים, שהעומד בראשו הוא חבר סיעתנו, גם כן, אנחנו מבקשים להשאיר את החוק בוועדת העבודה, הרווחה והבריאות.

צחי הנגבי: עמדות נוספות?

צחי הנגבי: מישהו רוצה להתייחס?

צחי הנגבי: חבר הכנסת דוד רותם, לאור עמדת יושב ראש הקואליציה ועמדת השר אתה רוצה למשוך את הבקשה?

דוד רותם: לא.

צחי הנגבי: אוקיי.

צחי הנגבי: מי בעד בקשת יושב ראש ועדת החוקה, חוק ומשפט?

<קריאה: רגע, אני רוצה - - -

צחי הנגבי: ודאי, בבקשה.

<קריאה: זה על דעתנו, זה על דעת השר שזה יעבור לוועדת חוקה, חוק ומשפט, עם ההבטחה שזה יחוקק - - -

דוד רותם: לא - - - בחיים.

יריב לוין: זה חדש לי לחלוטין, בניגוד מוחלט למה שאמר לי השר.

דוד רותם: לא אתחייב לזה ולא אבטיח את זה בחיים.

יריב לוין: כן, נו.

יריב לוין: ולא תהיה הבטחה כזו.

<יואל הדר: מה שחשוב לנו שזה יעבור במושב הזה.

יריב לוין: בואו, רבותיי, השר אמר לי באופן הברור ביותר שהוא רוצה שזה יהיה בוועדת העבודה, הרווחה והבריאות, לאחר שביקשתי ממנו לוודא את העניין מול חבר הכנסת דוד רותם - - - איתו להבנה ולא הגיעו - - -

צחי הנגבי: אוקיי.

צחי הנגבי: בסדר גמור, תודה.

צחי הנגבי: אני חוזר להצבעה - - -.

צחי הנגבי: מי בעד בקשת חבר הכנסת דוד רותם?

צחי הנגבי: אחד.

צחי הנגבי: מי נגד?

צחי הנגבי: תודה.

צחי הנגבי: הצבעה בעד הבקשה להעביר את הצעת חוק המאבק בתופעת השימוש בחומרים מסכנים, התשע"ג-2013, מוועדת העבודה, הרווחה והבריאות לדיון בוועדת חוקה, חוק ומשפט – 1 נגד – רוב נמנעים – אין הבקשה לא נתקבלה.

צחי הנגבי: נשאר בוועדת העבודה, הרווחה והבריאות.

צחי הנגבי: הנושא הבא על סדר יומנו: קביעת ועדת לדיון בכמה נושאים.

צחי הנגבי: נושא אחד זה הצעת חוק להסדרת התיישבות הבדואים בנגב.

צחי הנגבי: בעניין זה, המלצת הלשכה המשפטית היא להעביר את ההצעה לוועדת הפנים והגנת הסביבה או לוועדת הכלכלה.

צחי הנגבי: היו כמה וכמה הצעות.

צחי הנגבי: גם יושב ראש ועדת חוקה, חוק ומשפט מבקש להעביר את ההצעה אליו.

צחי הנגבי: יושבת ראש ועדת הפנים והגנת הסביבה מבקשת להעביר את ההצעה אליה.

צחי הנגבי: יש דעות?

צחי הנגבי: בבקשה.

חנא סוייד: אדוני היושב ראש, העמדה שלנו היא שהוועדה הכי מתאימה לדיון בחוק הזה היא ועדת הכלכלה.

חנא סוייד: מאחר ומדובר בקרקעות שעל פי ההגדרה הרשמית הן אדמות של המדינה, אדמות של רשות מקרקעי ישראל, והוועדה האמונה על הנושאים של משרד הבינוי והשיכון, כולל מועצת מקרקעי ישראל ורשות מקרקעי ישראל היא ועדת הכלכלה.

חנא סוייד: ולכן אני חושב שהזירה המתאימה ביותר לקחת בחשבון את העמדה של הבעלים הפורמאליים של הקרקע, שזו המדינה, זו ועדת הכלכלה.

חנא סוייד: עכשיו, אני אוסיף לזה עוד היבט אחד: קודם כל, אני לא ראיתי ואין בחוק שום מרכיבים שהם של תכנון ובנייה או מרכיבים מוניציפאליים, כך שוועדת הפנים והגנת הסביבה באמת זרה לעניין הזה.

חנא סוייד: אפילו חוק התכנון והבנייה בכלל לא מוזכר בחוק הזה, ולכן ועדת הפנים והגנת הסביבה היא מחוץ לתחום העניין של החוק הזה.

חנא סוייד: מה שכן יכול להיות זה ועדת הכספים, כי מדובר בהסדרת מקרקעין, ברכישות קרקע לצרכי ציבור, ויכול להיות שיש איזשהו קשר ענייני עם ועדת הכספים.

חנא סוייד: אבל לעניין ועדת הפנים והגנת הסביבה זה לא בא בחשבון.

חנא סוייד: לדעתי, אני מסכם ואני אומר שהוועדה הכי מתאימה לעניין היא ועדת הכלכלה.

צחי הנגבי: חבר הכנסת דוד רותם, אתה רוצה לנמק את הבקשה שלך?

דוד רותם: כן, בוודאי.

צחי הנגבי: בבקשה.

דוד רותם: החוק הזה עוסק בזכויות של אנשים.

דוד רותם: הולכת להיות שם טענה, ואנחנו ראינו את חברי הכנסת כבר טוענים את הטענה הזאת, שזו פגיעה בזכויותיהם של הבדואים.

דוד רותם: וְוָעדה שדואגת לזכויות אנשים זו ועדת החוקה, חוק ומשפט.

צחי הנגבי: חבר הכנסת יריב לוין, בבקשה.

יריב לוין: אני חושב שהמקום הטבעי לדיון בהצעת החוק הזו היא ועדת הפנים והגנת הסביבה, ולדבר הזה ישנן שתי סיבות: אחת, סיבה עניינית-מהותית.

יריב לוין: אני חושב שבסך הכול ההסדרה שבה עוסקים היא הסדרה שבמהותה נוגעת לשני ענפים עיקריים: אחד, לצד התכנוני, שבו כמובן עוסקת ועדת הפנים והגנת הסביבה; שניים, לצד האכיפתי, שגם הוא בצד של עבודת המשטרה והכלים שניתנים לה, נמצא גם בסמכות ועדת הפנים והגנת הסביבה.

יריב לוין: מעבר לצד המהותי, אני חושב שגם בצד של הרכב הוועדה, נדמה לי שבוועדת הפנים והגנת הסביבה יש הרכב מאוד מאוזן ועם ייצוג רחב.

יריב לוין: ואני חושב שאפילו ברמה הפרסונלית נמצאים בה או כמעט הייתי אומר באופן מקרי או אולי זה לא מקרי, רבים מחברי הכנסת שמכירים ומתמצאים בנושא הזה מקרוב ועוסקים בו כבר תקופה ארוכה.

יריב לוין: ולכן אני חושב שמשתי הסיבות האלה נכון שהחוק הזה ידון בוועדת הפנים והגנת הסביבה.

יצחק הרצוג: אם כי אני חושב שצריך להתייחס לסוגיה הכספית.

יצחק הרצוג: הפקעת מקרקעין זה - - -

צחי הנגבי: שנייה, חבר הכנסת יצחק הרצוג, שנייה, יש פה סדר.

צחי הנגבי: נרשמו אנשים.

צחי הנגבי: חבר הכנסת מאיר שטרית, בבקשה.

צחי הנגבי: אני רוצה לומר כמה דברים בעניין הזה שהדברים ייאמרו.

צחי הנגבי: אני אתמוך במה שהקואליציה תבקש, אבל אני בכל זאת רוצה לומר את הדברים: העניין של הטיפול בנושא - - -

אורי מקלב: חילוקי דעות בקואליציה.

מאיר שטרית: מותר.

אברהם מיכאלי: מותר, מותר.

יריב לוין: מותר.

מאיר שטרית: אמרתי מראש שאני אתמוך במה שהקואליציה תבקש.

אברהם מיכאלי: בפועל יש ארבע דעות, אבל אומרים רק שתיים.

אורי מקלב: אבל - - - בקואליציה - - -

חנא סוייד: זה חוזר על עצמו הרבה פעמים.

חנא סוייד: אתה חושב - - -

צחי הנגבי: רבותיי, קואליציה זה גוף פלורליסטי.

יריב לוין: - - - לאופוזיציה שבה יש אחדות דעים על הכול, כן.

אברהם מיכאלי: - - - שלנו.

צחי הנגבי: בבקשה, חבר הכנסת מאיר שטרית.

צחי הנגבי: תשעה באב מתקרב, רבותיי.

מאיר שטרית: הטיפול בנושא הבדואים הוא נושא מאוד עדין, מורכב ביותר.

מאיר שטרית: הוא לא עניין תכנוני בלבד, הוא לא עניין כספי בלבד, הוא לא עניין כלכלי בלבד, הוא מורכבות מאוד-מאוד גדולה.

מאיר שטרית: אני אומר את זה כמי שיזם את התכנית לטיפול בבדואים.

מאיר שטרית: כל התכנית הזו זה פרי יוזמתי כשר בממשלה, כשר הבינוי והשיכון, אז הקמתי את ועדת גולדנברג.

מאיר שטרית: כל התכנית שאישרתי בממשלה זאת תכנית שלי.

מאיר שטרית: אני רוצה לומר, כשאני עבדתי על התכנית והגענו לתכנית, הייתה הסכמה שלי, מלאה, עם הבדואים.

מאיר שטרית: צריך לדעת לדבר עם האוכלוסייה הזאת, וצריך להגיע איתם להסכמות.

מאיר שטרית: ואני אומר בצער, אני חושב שהדבר הנכון היה זה להקים ועדה משותפת שכוללת אנשים מהוועדות השונות.

מאיר שטרית: אני, בזמנו, אני מוכן להגיד שראש הממשלה ביקש אותי לעמוד בראש הוועדה הזאת, אני הסכמתי.

מאיר שטרית: בלי להגיד לי דבר וחצי דבר, בערב ההצבעה הסתבר לי שכנראה ראש הממשלה חזר בו מדבריו, והחליטו להעביר את זה לוועדת הפנים והגנת הסביבה, אלוהים יודע למה.

מאיר שטרית: אני חושב שזו טעות.

מאיר שטרית: אני חושב שלהעביר לוועדת הפנים והגנת הסביבה זו טעות.

מאיר שטרית: לא יצא טוב מהוועדה הזאת, לדעתי, כי הוועדה באמת מורכבת.

מאיר שטרית: שם צריך לשבת עם הבדואים, עדיין ראש הוועדה הזאת צריך לשבת עם הבדואים ולנסות להגיע איתם להבנות ולהסכמות, כי התכנית היא תכנית טובה, היא צריכה תיקונים.

מאיר שטרית: כי מאז התכנית ועד החוק עברו כל מיני שינויים.

מאיר שטרית: אפשר לתקן את זה, לדעתי.

מאיר שטרית: ואני אומר בצער, חבל שהדבר הזה יכול להישמט ולהגיע למקום לא טוב.

מאיר שטרית: אני אצביע מה שהקואליציה תבקש, כחבר קואליציה, אבל לפחות רציתי שהדברים ייאמרו לפרוטוקול.

צחי הנגבי: תודה.

צחי הנגבי: חבר הכנסת יצחק הרצוג.

יצחק הרצוג: אתה יודע מה?

יצחק הרצוג: אני מעלה את הצעתו של חבר הכנסת מאיר שטרית להצבעה, גם כן, כחלופה.

יצחק הרצוג: אני חושב שזה מאוד הגיוני וסביר, זה נושא דרמטי.

יצחק הרצוג: הנושא של הפקעת מקרקעין ופיצויים - - -

צחי הנגבי: איזו ועדה חבר הכנסת מאיר שטרית הציע?

מאיר שטרית: - - -

יצחק הרצוג: חבר הכנסת מאיר שטרית הציע ועדה משותפת.

יצחק הרצוג: אני חושב שיש הרבה היגיון, אני גם אגיד מדוע: תראה, סוגיית ההפקעה של מקרקעין וכולל חוק נכסי נפקדים וכל הפיצויים להפקעות זה ועדת הכספים.

יצחק הרצוג: יכול להיות גם ועדת הכלכלה בגלל סוגיית הדיור בכלל והשיכון.

יצחק הרצוג: אבל זה לא רק ועדת הפנים והגנת הסביבה, זה לא רק.

יצחק הרצוג: זה לא נכון.

יצחק הרצוג: זה הרבה יותר רחב.

יצחק הרצוג: הוא הסביר את זה מצוין, ואני תומך בעמדתו, ואני מציע שהוועדה תשקול את זה.

מאיר שטרית: היית בממשלה כשאישרנו - - -

יצחק הרצוג: - - - אני גם מכיר את היוזמות של חבר הכנסת מאיר שטרית.

צחי הנגבי: יש עוד עמדות בעניין הזה?

צחי הנגבי: בבקשה, חבר הכנסת באסל גטאס.

באסל גטאס: אני כמובן רואה, יודעים את עמדתנו בכלל בכל העניין של החוק.

באסל גטאס: וראוי לציין שהיום יש שביתה כללית בכל המגזר הערבי במחאה על קבלת החוק.

באסל גטאס: עכשיו, בבאר שבע, עוד מעט תתקיים תהלוכה של - - - ליד המינהלת.

באסל גטאס: אני הופתעתי לראות את - - - אנחנו מציעים לוועדת הכלכלה.

באסל גטאס: אבל גם אם לא לוועדת הכלכלה, אני גם חשבתי על כיוון של ועדה משותפת.

באסל גטאס: אני חושב שראוי שחבר הכנסת אבישי ברוורמן, הוא איש שהיה נשיא אוניברסיטת בן גוריון הרבה-הרבה שנים, הוא מקובל על האוכלוסייה הזאת, מעבר לפוליטיקה, ולתפיסות עולם ולאידיאולוגיה, הוא איש שעשה, הקים את המרכז של חקר הבדואים בנגב.

באסל גטאס: הוא איש ידוע.

באסל גטאס: יש לו, אפשר להגיד, אמינות אצל האוכלוסייה הבדואית.

באסל גטאס: אם רוצים באמת הידברות, אני חושב שאו לוועדת הכלכלה או לוועדה משותפת בראשות חבר הכנסת אבישי ברוורמן, מעבר באמת לעניינים האידיאולוגיים.

באסל גטאס: אם אתם רוצים להמשיך בקו של העימות והכפייה, ומה שהולכים היום ראש בראש בהתנגשות, אז תעבירו לוועדת הפנים והגנת הסביבה.

צחי הנגבי: יש דעות נוספות?

אורי מקלב: אני הייתי מבקש אולי לשמוע את האלוף במילואים דורון אלמוג.

אורי מקלב: אחרי הכול, הוא מטפל בזה, כדי לתת לנו קצת תובנה.

צחי הנגבי: רעיון טוב.

צחי הנגבי: מר דורון אלמוג, בבקשה.

<דורון אלמוג: אנחנו מדברים, קודם כל, בצעד אסטרטגי להסדרת ההתיישבות הבדואית בדרום.

<דורון אלמוג: אנחנו מדברים על פיתוח הנגב שמשלב בעצם את ההתיישבות הבדואית.

<דורון אלמוג: אנחנו מדברים על חוק, שהחוק הוא הסדרת ההתיישבות.

<דורון אלמוג: זאת אומרת, התכנון הוא מרכיב אחד, הוא מרכיב ראשון, אבל לאחר התכנון באה הבנייה.

<דורון אלמוג: ואנחנו מדברים על תכנית שבסופו של דבר תסיים את - - -

באסל גטאס: פתרון, כי החוק אף פעם לא מזכיר את המילה התיישבות.

באסל גטאס: החוק, הפתרון, עניין ההתיישבות לא מוזכר - - -.

באסל גטאס: תקרא אותו.

<דורון אלמוג: החוק הוא להסדרת ההתיישבות.

<דורון אלמוג: התבקשתי לדבר.

באסל גטאס: זו קריאת ביניים.

<דורון אלמוג: אנחנו לא באנו להסדיר את סכסוך הקרקעות כדי לסיים את סכסוך הקרקעות.

<דורון אלמוג: כיום עומדות בין המדינה למגזר הבדואי כ-3,000 תביעות שנרשמו בין 1970 ל-1979, והכוונה, בסופו של דבר, להביא בפרק זמן נתון לרישום הקרקעות.

<דורון אלמוג: בעצם, הקרקעות היום תלויות ועומדות כתביעות, הן לא רשומות בטאבו, לא על המדינה ולא על הבדואים, ושני הצדדים חסרים.

<דורון אלמוג: אנחנו מדברים על חוק שבסופו של דבר הוא מאפשר לנו כצעד ראשון להסדיר את סכסוך הקרקעות, ולהסדיר את ההתיישבות.

<דורון אלמוג: זה הדבר החשוב ביותר – הסדרת ההתיישבות.

<דורון אלמוג: אנחנו רואים את הבדואים, בסופו של דבר, במצב הסיום, חיים בהתיישבות מסודרת.

<דורון אלמוג: אנחנו רואים את הבדואים חיים או בהרחבות של היישובים הקיימים או ביישובים חדשים שיקומו.

<דורון אלמוג: ואנחנו מדברים על הסדרה, ככל האפשר, באזורים שהם היום נמצאים שם.

צחי הנגבי: של כמה?

צחי הנגבי: אוכלוסייה של כמה בדואים?

<דורון אלמוג: היום אנחנו מדברים, בסך הכול, בנגב על כ-200 אלף בדואים, שמתוכם קרוב ל-100 אלף גרים בפזורה, ביישובים הלא מוכרים.

צחי הנגבי: והחוק הזה אמור להסדיר את הבעיה כולה?

<דורון אלמוג: כן, התכנית היא להסדיר.

<דורון אלמוג: צריך לומר יותר מזה: התביעות מוחזקות רק על ידי כ-15% מהאוכלוסייה הבדואית.

<דורון אלמוג: כלומר, 85% מהאוכלוסייה הבדואית אין להם תביעות, ובסופו של דבר הם קורבן של המצב.

<דורון אלמוג: בסופו של דבר, כשאנחנו מדברים על פיתוח הנגב, ואתמול עברה החלטה משמעותית לפיתוח הנגב: חצי מיליארד שקל לתמיכה אזרחית להעברת שלושת בסיסי צה"ל לנגב.

<דורון אלמוג: אנחנו מדברים על כך שהבדואים ייהנו מההשקעות העצומות שהולכות להיות בנגב.

<דורון אלמוג: אנחנו מדברים על - - -

באסל גטאס: אחרי שיאבדו את האדמות שלהם.

<דורון אלמוג: לא.

<דורון אלמוג: אנחנו מדברים על התפתחות והשתלבות בדרום ובפיתוח הדרום: אם זה בתשתיות, אם זה בהשכלה.

<דורון אלמוג: אנחנו רוצים לראות הרבה יותר בדואים מגיעים לשוק העבודה.

<דורון אלמוג: היום יש לנו רק, למשל, 16% מהנשים הבדואיות עובדות, אנחנו רוצים להגיע לכ-60%.

<דורון אלמוג: ואנחנו בפירוש רואים מוטיבציה גדולה אצל הנשים הבדואיות להשתלב, להשכלה.

<דורון אלמוג: יותר נשים בדואיות היום פונות להשכלה.

<דורון אלמוג: אנחנו רוצים לראות כמות מסיימי תיכון בהיקפים הרבה יותר גדולים.

<דורון אלמוג: אנחנו רוצים לצמצם את מקבלי האבטלה - - -

חנא סוייד: אז אולי לקחת את החוק לוועדת החינוך, התרבות והספורט.

משה זלמן פייגלין: נדמה לי שמכל מה ששמענו – ועדת הפנים והגנת הסביבה.

צחי הנגבי: מיד אנחנו נצביע, אני רק מבקש משפט סיום.

חנא סוייד: ועדת החינוך, התרבות והספורט זה הכי.

משה זלמן פייגלין: לא, הוא דיבר על בניית המשך, הסדרת ההתיישבות.

<דורון אלמוג: שני הצירים העיקריים של התכנית שלנו: אחד, זה תעסוקה ופיתוח כלכלי.

<דורון אלמוג: שניים, זה חינוך.

<דורון אלמוג: ובצד כל זה אנחנו רואים חיזוק ההתיישבות.

<דורון אלמוג: אנחנו מדברים על מודל יישובים שלם.

<דורון אלמוג: כשאני אומר מודל יישובים שלם, זה בעצם ארבעה מרכיבים: אחת, מגורים; שתיים, תעסוקה; שלוש, שירותים – בתוך השירותים כמובן זה רווחה, ובריאות, וביטחון וחינוך; ארבע, תשתיות.

<דורון אלמוג: את כל הדבר הזה אנחנו רוצים לראות ביחד, אנחנו רוצים לראות רשויות מוניציפאליות בדואיות חזקות.

<דורון אלמוג: אנחנו נותנים הרבה מאוד מאמצים לחיזוקן.

צחי הנגבי: תודה, דורון אלמוג.

צחי הנגבי: תודה.

צחי הנגבי: ראשית, נצביע על ההצעה.

צחי הנגבי: אני מבין שהמלצת הלשכה המשפטית היא או ועדת הפנים והגנת הסביבה או ועדת הכלכלה.

צחי הנגבי: את רוצה לנמק?

<ארבל אסטרחן: לא.

צחי הנגבי: אוקיי.

צחי הנגבי: אז אנחנו נתחיל בהצעה לוועדת הפנים והגנת הסביבה.

צחי הנגבי: מי בעד?

<אתי בן יוסף: שבעה.

יצחק הרצוג: רגע, מי במקום חבר הכנסת עפו אגבאריה?

חנא סוייד: אני יכול, כן?

יצחק הרצוג: כן.

צחי הנגבי: מי נגד?

<אתי בן יוסף: חמישה.

<אתי בן יוסף: הצבעה בעד ההצעה להעביר את הצעת חוק להסדרת התיישבות הבדואים בנגב, התשע"ג-2013, לוועדת הפנים והגנת הסביבה – 7 נגד – 5 נמנעים – אין ההצעה נתקבלה.

צחי הנגבי: אוקיי, הוועדה העבירה את ההצעה לוועדת הפנים והגנת הסביבה.

צחי הנגבי: אני חושב שזה גם הדבר הנכון, לאור מה ששמענו.

אורי מקלב: - - - ועדה משותפת - - -

חנא סוייד: מהותית, אדוני היושב ראש, אין החלטה יותר מוטעית מההחלטה הזאת.

צחי הנגבי: יכול להיות.

חנא סוייד: זה בכלל לא המגרש, זה לא המקום.

חנא סוייד: בכל החוק הזה לא - - -

אורי מקלב: ומה עם ההצעה?

אורי מקלב: מה עם - - -

צחי הנגבי: כיוון שהיה רוב להצעה הראשונה - -

אורי מקלב: - - -

צחי הנגבי: - - אז אין רוב, לא יכולה לעלות הצעה נוספת.

אורי מקלב: למה?

אורי מקלב: זו עוד הצעה.

צחי הנגבי: ככה - - -

אורי מקלב: יש עוד הצעה, - - - מצביעים - - -

צחי הנגבי: לא, אין עוד הצעה.

חנא סוייד: - - - ועדה משותפת.

אורי מקלב: יש הצעה עם הצעה לסדר.

צחי הנגבי: סליחה, עם כל הכבוד, יש נוהל ברור: ברגע שרוב חברי הוועדה החליטו לאן תעבור ההצעה, לא עולות הצעות אחרות.

אורי מקלב: אדוני היושב ראש, אני חושב שצריך להעמיד את כל ההצעות - - -

צחי הנגבי: הבנתי מה שאתה חושב, אבל מה שאתה חושב מנוגד לסדר הדיון הקבוע.

אורי מקלב: אני מבקש את חוות הדעת של היועצת המשפטית בעניין.

<אתי בן יוסף: - - -

צחי הנגבי: למעשה, זה ארבע, לפי מה שאני מבין, כי חבר הכנסת חנא סוייד לא יכול להצביע, כי אין לחד"ש נציג.

חנא סוייד: אמרו לי שאני יכול - - -

צחי הנגבי: אז אמרו לך בטעות.

חנא סוייד: - - - בסדר, בסדר?

יצחק הרצוג: למה?

יצחק הרצוג: רגע, - - - מחד"ש.

צחי הנגבי: אבל זה לא משנה, ממילא התוצאה היא - - -

יריב לוין: אבל הוא לא חבר פה.

יצחק הרצוג: חבר הכנסת עפו אגבאריה הוא חבר הוועדה.

יריב לוין: הוא לא חבר פה.

יצחק הרצוג: כן נכון.

יצחק הרצוג: חבר הכנסת עפו אגבאריה - - -

יריב לוין: חבר הכנסת עפו אגבאריה לא חבר - - -

יצחק הרצוג: סליחה, חבר הכנסת עפו אגבאריה החליף את חבר הכנסת אילן גילאון.

צחי הנגבי: נכון.

יצחק הרצוג: החליף את חבר הכנסת אילן גילאון.

יצחק הרצוג: אתה יודע את זה, חבר הכנסת יריב לוין.

<קריאה: - - -

יצחק הרצוג: ברור.

יצחק הרצוג: אתה גם קיבלת העתק בגלל העניין של הוועדה של תקציב הכנסת.

צחי הנגבי: אבל למה זה מאפשר לחבר הכנסת חנא סוייד להצביע, לא הבנתי.

חנא סוייד: במקום חבר הכנסת עפו אגבאריה.

יצחק הרצוג: בהתחלה הוא במקומו, מאותה סיעה שלו.

יריב לוין: - - - אין בעיה, - - - במקומו.

יריב לוין: אם הוא נכנס אז - - -

יצחק הרצוג: חבר הכנסת באסל גטאס, אני לא חושב שהוא חבר הוועדה.

<אתי בן יוסף: חבר-חבר.

יריב לוין: לא, חבר הכנסת באסל גטאס - - -

צחי הנגבי: הוא חבר רשמי.

יצחק הרצוג: אה, חבר הכנסת באסל גטאס חבר.

יצחק הרצוג: נכון.

צחי הנגבי: אוקיי, אנחנו עוברים לנושא הבא.

אורי מקלב: אדוני היושב ראש, אני רק רוצה להגיד לפרוטוקול שאני חושב - - -

צחי הנגבי: הבנתי, אתה אמרת לפרוטוקול.

אורי מקלב: אבל אני - - -

צחי הנגבי: בסדר, אני לא קיבלתי את עמדתך מכיוון שזה נוהל הדיון בכל ועדה.

באסל גטאס: - - - חוות דעת של היועצת המשפטית.

צחי הנגבי: בסדר.

צחי הנגבי: בחייך, נו, חבר'ה.

אורי מקלב: אנחנו מבקשים לקבל בוועדה.

אורי מקלב: אני מבקש להעלות להצבעה גם את הנושא של הוועדה המשותפת.

אורי מקלב: זו זכות, גם אם יש רוב לשתי ההצעות.

יריב לוין: אי אפשר כי תתקבלנה שתי החלטות - - -

אורי מקלב: אבל למה - - - מעמידים שלוש הצעות - - -

משה זלמן פייגלין: לא כל דבר צריך - - -

אורי מקלב: תודה, חבר הכנסת משה פייגלין.

צחי הנגבי: אני לא מקבל את בקשתך.

אורי מקלב: - - - הצעות, - -

צחי הנגבי: לא.

אורי מקלב: - - מעמידים כל הצעה.

אורי מקלב: למי שיש הצעה - - -

צחי הנגבי: אתה טועה, לא ככה מנהלים הצבעה על הצעות.

אורי מקלב: לא, לא כשבדיון מעלים את זה.

יריב לוין: חבר הכנסת אורי מקלב, לא ככה מצביעים, אתה יודע - - -

צחי הנגבי: אנחנו מעלים את הנושא - - -

אורי מקלב: הצעה שאולי יש לה רוב.

צחי הנגבי: סליחה, חבר הכנסת אורי מקלב, אני מכבד אותך, תלמד לכבד את ההחלטה שלי.

אורי מקלב: מאה אחוז.

צחי הנגבי: אנחנו מעלים לדיון את השאלה איזו ועדה תדון בהצעת חוק חובת התקשרות להורים והודעה על אי הגעת ילד למוסד חינוך או למעון יום (תיקוני חקיקה), התשע"ג-2013 – חברי הכנסת אורלי לוי-אבקסיס ויריב לוין.

צחי הנגבי: ההמלצה של הלשכה המשפטית היא להעביר את ההצעה לוועדת החינוך, התרבות והספורט.

מאיר שטרית: הגיוני.

יריב לוין: אני, ברשות היושב ראש, אם אפשר: ישנו סיכום שהגיעה אליו חברת הכנסת אורלי לוי-אבקסיס גם עם יושב ראש ועדת החינוך, התרבות והספורט, לפיו ההצעה תעבור לדיון בוועדה לזכויות הילד, - -

צחי הנגבי: מצוין.

יריב לוין: - - ואני אבקש להעביר את החוק לשם.

יריב לוין: אני רק אומר שלאחר מכן אני אבקש להגיש רוויזיה שתעמוד בתוקפה עד שנסיים את התיאום מול משרדי הממשלה הרלוונטיים, כמו שהבטחנו להם, ואז נשחרר את הרוויזיה ונעביר את החוק.

יריב לוין: אבל רוצים לעגן בהחלטה את הסיכום שהגענו אליו לגבי הוועדה.

צחי הנגבי: אוקיי.

צחי הנגבי: ההצעה שנצביע עליה היא הצעה להעביר את הצעת חוק חובת התקשרות להורים והודעה על אי הגעת ילד למוסד חינוך או למעון יום לוועדה לזכויות הילד.

צחי הנגבי: מי בעד?

אורי מקלב: פה אחד.

צחי הנגבי: מי נגד?

צחי הנגבי: הצבעה

צחי הנגבי: נגד – אין נמנעים – אין ההצעה נתקבלה.

צחי הנגבי: תודה, פה אחד.

יריב לוין: אז אני רק מבקש שיירשם שאני ביקשתי רוויזיה.

צחי הנגבי: נא לרשום רוויזיה לחבר הכנסת יריב לוין.

צחי הנגבי: זה תעלול שעוד לא שמעתי עליו.

אברהם מיכאלי: לא, זה תעלול ידוע.

צחי הנגבי: בסדר גמור.

יריב לוין: כי יש סיכום לגבי הוועדה בתוך הכנסת, אבל צריך להשלים את התיאום.

יריב לוין: אז כדי לממש את הסיכום הזה, שלא עד שנסיים את התיאום יהיה אחר כך חזרה משם, אז - - -

אברהם מיכאלי: יש לה סמכות לדון בחוק, נכון?

יריב לוין: כן, כן.

אברהם מיכאלי: כוועדה.

יריב לוין: היא גם עוסקת במעונות יום, כן.

אברהם מיכאלי: ומי - - - עוד צריך לתאר, למה יש - - -

יריב לוין: לא, לא, לא, אנחנו צריכים לעשות תיאום מול הממשלה לגבי הנוסח.

יריב לוין: זה - - -

אברהם מיכאלי: - - - בממשלה - - -

<קריאה: - - -

צחי הנגבי: כן, הוועדה לזכויות הילד.

צחי הנגבי: והנושא של קביעת ועדה לדיון בהצעה לסדר היום בנושא "הרס עתיקות בהר הבית", של חברי הכנסת אורית סטרוק, משה פייגלין ויחיאל חיליק בר.

צחי הנגבי: אני רק אקרא פה את הדברים: נשמעה הצעה להעביר את ההצעה לוועדת החינוך, התרבות והספורט או לוועדת הפנים והגנת הסביבה או לוועדה לביקורת המדינה.

צחי הנגבי: יושב ראש ועדת חוקה, חוק ומשפט מבקש להעביר את ההצעה אליו, יושב ראש ועדת החינוך, התרבות והספורט מבקש להעביר את ההצעה אליו, יושבת ראש ועדת הפנים והגנת הסביבה מבקשת להעביר את ההצעה אליה.

צחי הנגבי: כולם דורשים בשלום הר הבית.

צחי הנגבי: חברי הכנסת משה פייגלין ואורית סטרוק, מה עמדתכם?

משה זלמן פייגלין: אנחנו ביקשנו להעביר לוועדת הפנים והגנת הסביבה, זה המקום - -

צחי הנגבי: הטבעי.

משה זלמן פייגלין: - - ההגיוני, והטבעי והרלוונטי ביותר.

מאיר שטרית: מה העמדה של המחלקה המשפטית?

צחי הנגבי: הכול אפשרי.

<ארבל אסטרחן: הצעות לסדר היום - - -

מאיר שטרית: כי ארכיאולוגיה, למיטב ידיעתי, זה אחריות של משרד החינוך.

אורית סטרוק: השאלה שם היא לא ארכיאולוגיה, - -

מאיר שטרית: ודאי.

אורית סטרוק: - - השאלה שם אכיפתית, בעיקר.

אורית סטרוק: ולכן - - -

צחי הנגבי: זאת הבעיה, כן.

אברהם מיכאלי: הכי טוב אז בוועדה לביקורת המדינה, תאמינו לי.

צחי הנגבי: כשר לביטחון הפנים ששם מתכתש עם העניין וגם זכה לפתוח את הר הבית, - -

אברהם מיכאלי: תאמין לי, גם משרדי הממשלה ישמחו על זה - - -

צחי הנגבי: - - הבעיה המרכזית היא באמת הפעלת הסמכות שלנו בצורה שתמנע את - - -

אורית סטרוק: - - -

צחי הנגבי: כן.

אברהם מיכאלי: כן, כולם פוחדים מהם.

אברהם מיכאלי: נו, באמת.

צחי הנגבי: כן.

צחי הנגבי: אז אני אעלה ראשית את ההצעה להעביר את הנושא לוועדת הפנים והגנת הסביבה.

צחי הנגבי: מי בעד?

יריב לוין: לא, מה שהם רוצים.

יריב לוין: רגע, ועדת הפנים והגנת הסביבה זו ההצעה?

יצחק הרצוג: - - -

אברהם מיכאלי: ועדת הפנים והגנת הסביבה, בסדר.

יצחק הרצוג: הר הבית?

צחי הנגבי: דרך אגב, זו הצעה לסדר.

צחי הנגבי: כלומר, - - -

יצחק הרצוג: תגיד, זה לא לוועדת חוץ וביטחון, אדוני היושב ראש?

צחי הנגבי: לא.

צחי הנגבי: אין שם עניינים סודיים.

יצחק הרצוג: מלחמה בין-דתית, זה מה שזה הופך להיות.

צחי הנגבי: כי לכולנו יש עניין שלא ייהרסו עתיקות של העם היהודי.

יצחק הרצוג: לזה אני מסכים.

צחי הנגבי: זה לא פוליטי, - -

יצחק הרצוג: אז חברת הכנסת מירי רגב - - -

צחי הנגבי: - - אפילו לא אידיאולוגי.

צחי הנגבי: הצבעה בעד ההצעה להעביר את ההצעה לסדר-היום בנושא: "הרס עתיקות בהר הבית" לדיון בוועדת הפנים והגנת הסביבה – פה אחד נגד – אין נמנעים – אין ההצעה נתקבלה.

צחי הנגבי: אז זה עבר לוועדת הפנים ואיכות הסביבה.

צחי הנגבי: הנושא האחרון על סדר יומנו: חובת דיווח שרים על פעילות משרדיהם.

צחי הנגבי: עורכת הדין ארבל אסטרחן, את רוצה להציג?

<ארבל אסטרחן: תקנון הכנסת - - -

צחי הנגבי: יש לפניכם נוסח שנקרא: החלטת ועדת הכנסת, לפי סעיף זה וזה.

צחי הנגבי: לפי הרכב הממשלה בכנסת ה-19 – הסבר קצר לחברי הוועדה החדשים, לעורכת הדין ארבל אסטרחן.

<ארבל אסטרחן: תקנון הכנסת קובע בסעיף 123 – שגם מצוטט בנייר שמונח בפניכם – ששר, שענייני משרדו נדונים בוועדה קבועה, יופיע בוועדה לדווח על ענייני משרדו, פעם אחת בכל כנס של הכנסת.

<ארבל אסטרחן: והוא יסקור את פעולות משרדו, תכניות העבודה של המשרד, אופן ביצוע התקציב, וישיב לשאלות לרבות שאלות שהועברו אליו מראש.

<ארבל אסטרחן: ועוד קובע התקנון, שוועדת הכנסת תקבע לגבי כל שר לאיזו ועדה הוא ידווח.

<ארבל אסטרחן: ואפשר לקבוע גם יותר מוועדה אחת, במקרה שהשר – ענייניו מטופלים ביותר מוועדה אחת.

<ארבל אסטרחן: מה שמונח כאן זה פירוט להחלטת הוועדה לגבי כל אחד מהשרים, לאיזו ועדה הוא ידווח.

<ארבל אסטרחן: זה מבוסס על אותה טבלה שנעשתה כבר בכנסת הקודמת, לפי הרכב הממשלה הקודם, תוך שינוי שמות המשרדים, כפי שנעשה בכנסת הזאת.

<ארבל אסטרחן: ויש פה שני שינויים קטנים, שאני אציין אותם: בכנסת הקודמת נשמט ראש הממשלה מרשימת השרים, ולא נקבעה לגביו חובת דיווח.

<ארבל אסטרחן: כבר אז היה רצון לתקן את זה, זה לא נעשה במהלך הכנסת.

<ארבל אסטרחן: עכשיו מוצע שהוא ידווח לוועדת החוץ והביטחון, כמובן, כפי שבעצם נעשה ממילא.

<ארבל אסטרחן: ולגבי שר הכלכלה, הפנו את תשומת לבנו בכנסת הקודמת לכך שנקבע שהדיווח שלו ייעשה לוועדת הכלכלה, אבל בעצם הוא מפוקח גם על ידי ועדת העבודה, הרווחה והבריאות; הרי עבר אליו כל נושא העבודה, מה שפעם היה משרד העבודה והרווחה עבר אליו.

<ארבל אסטרחן: ולכן מוצע שהוא ידווח לשתי ועדות: ועדת הכלכלה וועדת העבודה, הרווחה והבריאות.

<ארבל אסטרחן: לכן, אם אפשר להקריא את זה בקצרה?

צחי הנגבי: כן.

<ארבל אסטרחן: אז ככה: ראש הממשלה לוועדת החוץ והביטחון, ולאותה ועדה גם שר הביטחון, שר החוץ, השר לנושאים אסטרטגיים, השר לענייני מודיעין, השר לשיתוף פעולה אזורי והשר להגנת העורף.

<ארבל אסטרחן: שר האוצר לוועדת הכספים.

<ארבל אסטרחן: שר הבריאות, כמו גם השר לאזרחים ותיקים ושר הרווחה והשירותים החברתיים, שלושתם, לוועדת העבודה, הרווחה והבריאות.

<ארבל אסטרחן: כמו שאמרתי, שר הכלכלה, גם לוועדת הכלכלה וגם לוועדת העבודה, הרווחה והבריאות בענייני עבודה.

<ארבל אסטרחן: עוד ידווחו לוועדת הכלכלה שר הבינוי והשיכון, שר החקלאות, השר לפיתוח הנגב והגליל, שר התחבורה, שר התיירות, שר התקשורת, שר האנרגיה והמים.

<ארבל אסטרחן: לוועדת הפנים יש ארבעה שרים שצריכים לדווח: שר הפנים, השר לביטחון פנים, השר להגנת הסביבה והשר לשירותי דת.

<ארבל אסטרחן: שר המשפטים לוועדת החוקה, חוק ומשפט.

<ארבל אסטרחן: השר לירושלים והתפוצות והשר לקליטת העלייה ידווחו לוועדת העלייה, הקליטה והתפוצות.

<ארבל אסטרחן: שר החינוך ושר התרבות והספורט לוועדת החינוך, התרבות והספורט.

<ארבל אסטרחן: ושר המדע, הטכנולוגיה והחלל לוועדת המדע והטכנולוגיה.

צחי הנגבי: תודה.

צחי הנגבי: הערות?

צחי הנגבי: אין.

צחי הנגבי: מי בעד?

צחי הנגבי: תודה.

צחי הנגבי: מי נגד?

צחי הנגבי: תודה.

צחי הנגבי: הצבעה בעד חובת דיווח שרים על פעילות משרדיהם לוועדות הכנסת, בהתאם לסעיף 123(ז)(1)(2) לתקנון הכנסת – פה אחד נגד – אין נמנעים – אין ההצעה נתקבלה.

צחי הנגבי: הישיבה נעולה.

יריב לוין: יופי, תודה רבה.